Diari Oficial de la Generalitat Valenciana


Sumari del DOGV 4191, del 15-02-2002 (2002/1389)

ACORD de 8 de febrer de 2002, del Govern Valencià, pel qual es declara la urgent ocupaciò dels béns i drets subjectes a un expedient d'expropiació forçosa de l'Ajuntament de Mutxamel.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4191

Data del DOGV
:   15-02-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/1389


Data del document
:   08-02-2002

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Mutxamel
    * administració local
    * expropiació

ACORD de 8 de febrer de 2002, del Govern Valencià, pel qual es declara la urgent ocupaciò dels béns i drets subjectes a un expedient d'expropiació forçosa de l'Ajuntament de Mutxamel. [2002/X1389]
  
El Govern Valencià, en la reunió del dia 8 de febrer de 2002, adoptà l'acord següent:
  
L'Ajuntament de Mutxamel, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte de demolició i nova reposició de tancament en el p.k. 0,580 de la carretera CV-823.
  
Aquesta declaració d'ocupació urgent es justifica per les raons següents:
  
Les obres de demolició i nova reposició de tancament en el p.k. 0,580 de la carretera CV-823 han de dur-se a terme amb celeritat, ja que això milloraria la seguretat vial, atés que el tram en qüestió està inclòs en la relació de trams de concentració d'accidents de la xarxa provincial, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i no es presentaren. Hi consta l'aprovació del projecte d'obres, l'acta de replantejament i la retenció de crèdit.
  
Per tot això, i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Mutxamel per a l'execució del projecte de demolició i nova reposició de tancament en el p.k. 0,580 de la carretera CV-823.
  
Relació de béns afectats
  
Núm. orde: 1
  
Titular: senyora Maria Morote Sala. DNI 41.731.357
  
Adreça: carrer Novelda núm. 8, 3a. Mutxamel.
  
Situació de la finca: polígon 10, parcel·la núm. 8 del cadastre de rústica.
  
Referència cadastral 0023031YH20E-Pda. Senyal, núm. 73.
  
Superfície de la finca: 44,70 m².
  
Límits:
  
Nord: cv-823 de Mutxamel a la carretera Tangel-Monnegre;
  
Sud: senyora Maria Morote Sala;
  
Est: Manuel Rafael Gomis Forner;
  
Oest: Dolores Blasco Iborra;
  
Classificació del sòl: sòl no urbanitzable, protecció de comunicacions.
  
Serveis urbanístics que disposa: no hi escau.
  
Edificacions existents: caseta de labor, la superfície del qual és de 6,00 x 5,50=33,00 m². Si bé el projecte afecta només 11,35 m², caldrà enderrocar-la en la seua totalitat.
  
Hi ha un tanca la reposició de nova planta, al qual està inclosa en el Projecte de les obres a realitzar per la Diputació Provincial d'Alacant, així com la seua demolició i col·locació de portes d'accés a la parcel·la propietat de la senyora Morote.
  
Servituds existents: no hi consten.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant la corporació local expropiadora les seues al·legacions als efectes d'esmenar possibles errades que s'hagen produït en relacionar els béns afectats per l'ocupació urgent.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar-hi els següents recursos:
  
a) Recurs potestatiu de reposició davant el Govern Valencià en el termini d'un mes, comptador a partir de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició, podrà interposar-se en el termini de dos mesos o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici que els interessats puguen exercir qualsevol altra via que estimen oportuna.
  
València, 8 de febrer de 2002
  
El conseller secretari del Govern Valencià,
  
JOSÉ JOAQUÍN RIPOLL SERRANO